दो दिनी पूर्वांचल दौरे पर आ रहे मुख्यमंत्री योगी आदित्यनाथ बुधवार रात्रि काशी में प्रवास करेंगे। वह रात्रि भ्रमण कर काशी में चल रहे विकास कार्यों का जायजा लेंगे। सीएम योगी गंगा एवं वरुणा के बाढ़ प्रभावित इलाकों का भी निरीक्षण कर सकते हैं। सीएम के आगमन के संबंध में मंगलवार को जिलाधिकारी सुरेन्द्र सिंह ने प्रशासनिक अधिकारियों के साथ बैठक में मुकम्मल तैयारियों का निर्देश दिया।